Document ID: 32005R1810

UREDBA KOMISIJE (ES) št. 1810/2005
z dne 4. novembra 2005
o novem dovoljenju za dodatek v krmi za deset let, trajnem dovoljenju za nekatere dodatke v krmi in začasnem dovoljenju za nove uporabe nekaterih že dovoljenih dodatkov v krmi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi (1), in zlasti členov 3, 9, 9d(1) in 9e(1) Direktive,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (2), in zlasti člena 25 Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali.
(2)
Člen 25 Uredbe (ES) št. 1831/2003 določa prehodne ukrepe za zahtevke za izdajo dovoljenj za krmne dodatke, predložene v skladu z Direktivo 70/524/EGS pred datumom uporabe Uredbe (ES) št. 1831/2003.
(3)
Zahtevki za izdajo dovoljenj za dodatke, ki so našteti v prilogah k tej uredbi, so bili predloženi pred datumom uporabe Uredbe (ES) št. 1831/2003.
(4)
Začetne pripombe na navedene zahtevke so bile v skladu s členom 4(4) Direktive 70/524/EGS poslane Komisiji pred datumom uporabe Uredbe (ES) št. 1831/2003. Navedene zahtevke se torej še naprej obravnava v skladu s členom 4 Direktive 70/524/EGS.
(5)
Uporaba pospeševalca rasti „Formi LHS (kalijev diformat)“ je bila prvič začasno dovoljena za pujske in prašiče za pitanje z Uredbo Komisije (ES) št. 1334/2001 (3). Oseba, odgovorna za dajanje „Formi LHS (kalijev diformat)“ v obtok, je predložila zahtevek za izdajo dovoljenja za deset let. Ocena navaja, da so pogoji, ki jih za tako dovoljenje določa člen 3a Direktive 70/524/EGS, izpolnjeni. Skladno s tem je treba uporabo tega pripravka, kakor je opredeljena v Prilogi I, dovoliti za deset let.
(6)
Uporaba dodatka „klinoptilolit sedimentarnega izvora“ kot enega od vezalcev, sredstev proti strjevanju in koagulantov je bila prvič začasno dovoljena za prašiče, piščance in purane za pitanje ter za govedo in losose z Uredbo Komisije (ES) št. 1887/2000 (4). V podporo zahtevku za izdajo dovoljenja brez časovne omejitve za navedeni dodatek so bili predloženi novi podatki. Ocena navaja, da so pogoji, ki jih za tako dovoljenje določa člen 3a Direktive 70/524/EGS, izpolnjeni. Zato je treba uporabo navedenega dodatka, kakor je opredeljena v Prilogi II, dovoliti brez časovne omejitve.
(7)
Uporaba dodatka „natrijev heksacianoferat“ kot enega od vezalcev, sredstev proti strjevanju in koagulantov je bila prvič začasno dovoljena za vse vrste ali kategorije živali z Uredbo Komisije (ES) št. 256/2002 (5). V podporo zahtevku za izdajo dovoljenja brez časovne omejitve za navedeni dodatek so bili predloženi novi podatki. Ocena navaja, da so pogoji, ki jih za tako dovoljenje določa člen 3a Direktive 70/524/EGS, izpolnjeni. Zato je treba uporabo navedenega dodatka, kakor je opredeljena v Prilogi II, dovoliti brez časovne omejitve.
(8)
Uporaba dodatka „kalijev heksacianoferat“ kot enega od vezalcev, sredstev proti strjevanju in koagulantov je bila prvič začasno dovoljena za vse vrste ali kategorije živali z Uredbo Komisije (ES) št. 256/2002. V podporo zahtevku za izdajo dovoljenja brez časovne omejitve za navedeni dodatek so bili predloženi novi podatki. Ocena navaja, da so pogoji, ki jih za tako dovoljenje določa člen 3a Direktive 70/524/EGS, izpolnjeni. Zato je treba uporabo navedenega dodatka, kakor je opredeljena v Prilogi II, dovoliti brez časovne omejitve.
(9)
Uporaba encimskega pripravka endo-1,4-beta-ksilanaza, ki ga proizvaja Trichoderma longibrachiatum (CNCM MA 6-10 W), je bila prvič začasno dovoljena za kokoši nesnice z Uredbo Komisije (ES) št. 418/2001 (6). V podporo zahtevku za izdajo dovoljenja brez časovne omejitve za navedeni encimski pripravek so bili predloženi novi podatki. Ocena navaja, da so pogoji, ki jih za tako dovoljenje določa člen 3a Direktive 70/524/EGS, izpolnjeni. Zato je treba uporabo navedenega encimskega pripravka, kakor je opredeljena v Prilogi III, dovoliti brez časovne omejitve.
(10)
Uporaba pripravka mikroorganizma Enterococcus faecium (NCIMB 11181) za teleta in pujske je bila dovoljena brez časovne omejitve z Uredbo Komisije (ES) št. 1333/2004 (7). V podporo zahtevku za razširitev dovoljenja za uporabo navedenega pripravka mikroorganizma na piščance za pitanje so bili predloženi novi podatki. Evropska agencija za varno hrano (EFSA) je dne 13. aprila 2005 podala pozitivno mnenje o varnosti navedenega dodatka pri uporabi v živalski kategoriji piščanci za pitanje pod pogoji, določenimi v Prilogi IV k tej uredbi. Ocena navaja, da so pogoji, ki jih za tako dovoljenje določa člen 9e(1) Direktive 70/524/EGS, izpolnjeni. Zato je treba uporabo navedenega pripravka mikroorganizma, kakor je opredeljena v Prilogi IV, začasno dovoliti za obdobje štirih let.
(11)
Uporaba pripravka mikroorganizma Enterococcus faecium (CECT 4515) je bila prvič začasno dovoljena za pujske in teleta z Uredbo Komisije (ES) št. 654/2000 (8). V podporo zahtevku za razširitev dovoljenja za uporabo navedenega pripravka mikroorganizma na piščance za pitanje so bili predloženi novi podatki. Evropska agencija za varno hrano (EFSA) je dne 13. aprila 2005 podala pozitivno mnenje o varnosti navedenega dodatka pri uporabi v živalski kategoriji piščanci za pitanje pod pogoji, določenimi v Prilogi IV k tej uredbi. Ocena navaja, da so pogoji, ki jih za tako dovoljenje določa člen 9e(1) Direktive 70/524/EGS, izpolnjeni. Zato je treba uporabo navedenega pripravka mikroorganizma, kakor je opredeljena v Prilogi IV, začasno dovoliti za obdobje štirih let.
(12)
Ocena teh zahtevkov navaja, da je treba zahtevati določene postopke za zaščito delavcev pred izpostavljenostjo dodatkom iz prilog. Tako zaščito je treba zagotoviti z uporabo Direktive Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu (9).
(13)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Pripravek, ki spada v skupino „Pospeševalci rasti“, kot je opredeljeno v Prilogi I, se dovoli za uporabo za obdobje desetih let kot dodatek v prehrani živali pod pogoji iz navedene priloge.
Člen 2
Pripravki, ki spadajo v skupino „Vezalci, sredstva proti strjevanju in koagulanti“, kot je opredeljeno v Prilogi II, se dovolijo za uporabo brez časovne omejitve kot dodatki v prehrani živali pod pogoji iz navedene priloge.
Člen 3
Pripravek, ki spada v skupino „Encimi“, kakor je opredeljeno v Prilogi III, se dovoli za uporabo brez časovne omejitve kot dodatek v prehrani živali pod pogoji iz navedene priloge.
Člen 4
Pripravki, ki spadajo v skupino „Mikroorganizmi“, kot je opredeljeno v Prilogi IV, se začasno dovolijo za obdobje štirih let kot dodatki v prehrani živali pod pogoji iz navedene priloge.
Člen 5
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. novembra 2005

Labels: 16
17
0
3
6